text: Maailmas on üle seitsme miljardi inimese. Kui palju inimesi on meie tutvusringkonnas? Mõnel mõni, mõnel kümme, mõnel mõnikümmend, sajaga, paarisajaga on juba raske suhelda, sõprusest rääkimata. Kui mõelda, et seitse miljardit inimolevust tuksuva südamega ja hingega on maailmas, kus hädad aina kasvavad, siis see on üle mõistuse. Me ei suuda haarata sellist arvu. Kas selle arvu puhul tähendab midagi meie surm? Või meie elu?